title: Komisijas Īstenošanas regula (ES) 2020/35 (2020. gada 15. janvāris), ar kuru groza Īstenošanas regulu (ES) 2019/159, ar ko nosaka galīgos aizsardzības pasākumus pret konkrētu tērauda ražojumu importu

text:
                  16.1.2020

                  LV

                  Eiropas Savienības Oficiālais Vēstnesis

                  L 12/13

         KOMISIJAS ĪSTENOŠANAS REGULA (ES) 2020/35
         (2020. gada 15. janvāris),
         ar kuru groza Īstenošanas regulu (ES) 2019/159, ar ko nosaka galīgos aizsardzības pasākumus pret konkrētu tērauda ražojumu importu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 11. marta Regulu (ES) 2015/478 par kopīgiem importa noteikumiem (1) un jo īpaši tās 20. panta 2. punktu,
         ņemot vērā Eiropas Parlamenta un Padomes 2015. gada 29. aprīļa Regulu (ES) 2015/755 par kopējiem noteikumiem importam no dažām trešām valstīm (2) un jo īpaši tās 16. panta 2. punktu,
         tā kā:

                     (1)

                     Eiropas Komisija (“Komisija”) ar Īstenošanas regulu (ES) 2019/159 noteica galīgos aizsardzības pasākumus attiecībā uz konkrētiem tērauda ražojumiem (“galīgā regula”) (3). Ar galīgo regulu noteiktie pasākumi ir tarifa kvota (“TK”) attiecībā uz 26 tērauda ražojumu kategorijām, kas noteikta pietiekami augstā līmenī tradicionālo tirdzniecības plūsmu saglabāšanai. Konkrēti, kvantitatīvie robežlīmeņi tika noteikti, balstoties uz importa apjomu 2015.–2017. gada periodā un to palielinot par 5 %, lai ES tirgū varētu panākt pietiekamu piedāvājumu un nodrošinātu konkurenci. Tarifa likmi 25 % apmērā piemēro tikai tad, ja konkrētajā ražojumu kategorijā ir pārsniegts noteiktais kvantitatīvais robežlīmenis.

                     (2)

                     Ar Komisijas Īstenošanas regulu (ES) 2019/1590 (4) (“grozošā regula”) Komisija pēc pārskatīšanas izmeklēšanas grozīja šos pasākumus, lai atspoguļotu kopš pasākumu noteikšanas notikušās apstākļu izmaiņas un padarītu šos pasākumus efektīvākus, balstoties uz Savienības interesēm.

                     (3)

                     Minētās pārskatīšanas izmeklēšanas ietvaros dažas personas, ieskaitot Eiropas Autoražotāju asociāciju (“ACEA”), prasīja no pasākumu darbības jomas izslēgt ražojumu 4.B kategoriju (ar metālu pārklātas loksnes, ko izmanto galvenokārt autobūves nozarē). ACEA apgalvoja, ka minētā ražojumu kategorija Savienības autobūves nozarei ir vitāli svarīga no tās komercdarbības normālas turpināšanas viedokļa. Komisija atzina, ka Savienības interesēs ir norobežot autobūves nozarē izmantoto ražojumu veidu tradicionālās tirdzniecības plūsmas, tomēr uzskatīja, ka nav pamata šīs kategorijas pilnīgai izslēgšanai no TK sistēmas. Attiecīgi pēc apspriešanās ar visām ieinteresētajām personām Komisija nolēma nevis vispār izslēgt 4.B kategoriju (kurā var ietilpt arī citāda izmantojuma ražojumi), bet izmantot to tikai attiecībā uz importu, kuram var pierādīt galapatēriņu autobūves nozarē. Tādējādi ar grozošo regulu uz attiecīgo importu tika attiecināta Eiropas Parlamenta un Padomes Regulas (ES) Nr. 952/2013 (5) 254. pantā minētā galapatēriņa procedūra. Autobūves nozare un tās tērauda piegādātāji visumā bija gandarīti par šo risinājumu, jo tas nodrošinātu, ka ražojumu 4.B kategorijas TK izmantotu tikai Savienības autobūves nozare, kā arī tiktu aizsargātas tradicionālās tirdzniecības plūsmas. Arī apspriedēs ar PTO dalībvalstīm netika pausti iebildumi pret šo izmaiņu attiecībā uz 4.B kategoriju.

                     (4)

                     Pēc grozošās regulas stāšanās spēkā Komisija turpināja uzturēt ciešus kontaktus ar ACEA un 4.B kategorijas tērauda ražojumu eksportētājiem (īpaši no Korejas). Tā kā izmantotājnozare ražojumus, uz kuriem attiecas galapatēriņa prasība, importēja netieši, minētās procedūras īstenošanai bija nepieciešams, lai cieši sadarbotos visas importēšanā iesaistītās personas no sākotnējo pasūtījumu izdarīšanas brīža līdz brīdim, kad importētais ražojums sasniedz galapatērētāju. Komisijai tika darīts zināms, ka šī nepieciešamā ciešā sadarbība starp visiem dalībniekiem (ieskaitot Savienības autobūves uzņēmumiem izsniegto atļauju pagarināšanu, jaunu atļauju izsniegšanu importētājiem un/vai tiesību un pienākumu nodošanu no vienas personas otrai attiecīgajā piegādes ķēdē) nenorit tā, kā bija sākotnēji paredzēts. Līdz ar to kopš grozīto pasākumu stāšanās spēkā nav bijis iespējams importēt būtisku 4.B kategorijas ražojumu daļu, kaut arī Komisija, eksportētāji, tērauda importētāji un ES dalībvalstu un trešo valstu muitas iestādes cieši sadarbojās nolūkā novērst šīs problēmas. Turklāt nebija iespējams paātrināt nepieciešamo galapatēriņa atļauju izsniegšanas administratīvās procedūras.

                     (5)

                     Bez tam ir kļuvis skaidrs, ka efektīvas galapatēriņa procedūras ieviešanai tik un tā būtu vajadzīgs zināms laiks un nav nekādas garantijas, ka aizsardzības pasākumi būtu adekvāti un tūlītēji. Tikmēr būtiska 4.B kategorijas ražojumu daļa ir aizturēta pie Savienības muitas robežas un gaida muitošanu. Tas nopietni negatīvi ietekmē uz sistēmas “tieši laikā” balstītās piegādes ķēdes vai pat pārrauj tās, īpaši ņemot vērā, ka Savienības autobūves nozare ir ļoti atkarīga no ārkārtīgi specializētām tērauda kategorijām. Ņemot vērā potenciālās negatīvās ekonomiskās sekas un to, ka šādi ierobežojumi ir nepārprotami pretēji Komisijas mērķim Savienības interesēs nodrošināt tradicionālās tirdzniecības plūsmas, Komisija pēc visu šajā jautājumā ieinteresēto personu viedokļu uzklausīšanas uzskata, ka galapatēriņa procedūra attiecībā uz šo kategoriju būtu jāatceļ.

                     (6)

                     Tāpēc Īstenošanas regula (ES) 2019/159 un tās pielikumi atkal būtu jāgroza tā, lai atspoguļotu situāciju, kāda bija pirms galapatēriņa prasības ieviešanas attiecībā uz 4.A un 4.B kategoriju ar grozošo regulu.

                     (7)

                     Pēc apspriešanās ar Koreju kā eksportētājvalsti, kuru galapatēriņa mehānisms ietekmē visspēcīgāk, Komisija uzskata, ka turklāt būtu jāgroza šīs valsts TK apjomu sadalījums starp 4.A un 4.B kategorijas ražojumiem, kurš bija noteikts Īstenošanas regulā (ES) 2019/159. Tas jādara, lai ņemtu vērā automobiļiem atbilstošo kategoriju tērauda apjomus, kas kopš grozošās regulas stāšanās spēkā tika importēti ražojumu 4.A kategorijā tāpēc, ka nebija iespējams importēt 4.B kategorijas ražojumus, uz kuriem attiecās galapatēriņa mehānisms.

                     (8)

                     Komisija joprojām uzskata, ka Savienības interesēs 4.B kategorijas automobiļu tērauda ražojumu importa norobežošanai vēlāk varētu būt nepieciešams īpašs mehānisms – galapatēriņa procedūra (kad būs atrisinātas ieviešanas problēmas) vai alternatīva sistēma neatkarīgi no tās struktūras. Attiecīgi šie jautājumi tiks vēlreiz izskatīti kādā no nākamajām pārskatīšanas izmeklēšanām, balstoties uz ieinteresēto personu piezīmēm un priekšlikumiem, kā arī citām norisēm, kas ietekmē šo ražojumu kategoriju. Saistībā ar šo arī jāatzīmē, ka Komisija nesen sāka antidempinga pasākumu pretapiešanas izmeklēšanu attiecībā uz konkrētu Ķīnas Tautas Republikas izcelsmes korozijizturīgu tēraudu importu, un šī izmeklēšana attiecas uz 4. kategorijas ražojumiem (6).

                     (9)

                     Šī regula būtu jāpiemēro ar atpakaļejošu spēku, proti, no 2019. gada 1. oktobra būtu jāatceļ ar grozošo regulu ieviestā galapatēriņa prasība. Tādējādi būs arī iespējams atmaksāt iespējamos aizsardzības maksājumus, kas veikti, balstoties uz grozošajā regulā noteiktajām TK, bet kas pēc šīs regulas stāšanās spēkā vairs nav pamatoti.

                     (10)

                     Šajā regulā paredzētie pasākumi ir saskaņā ar atzinumu, ko sniegusi Aizsardzības pasākumu komiteja, kas izveidota saskaņā ar attiecīgi Regulas (ES) 2015/478 3. panta 3. punktu un Regulas (ES) 2015/755 22. panta 3. punktu,

               IR PIEŅĒMUSI ŠO REGULU.

            1. pants

               1.   Īstenošanas regulas (ES) 2019/159 1. panta 2. punktu aizstāj ar šādu:

                     “2.   Katrā attiecīgajā ražojumu kategorijā, izņemot 1. un 25. ražojumu kategoriju, daļa no katras tarifa kvotas tiek piešķirta IV pielikumā norādītajām valstīm.”

               2.   Īstenošanas regulas (ES) 2019/159 IV.1. pielikuma “Tarifa kvotu apjomi” daļu attiecībā uz 4.A un 4.B kategoriju aizstāj ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 1. oktobra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 15. janvārī

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 83, 27.3.2015., 16. lpp.

            (2)  OV L 123, 19.5.2015., 33. lpp.

            (3)  Komisijas 2019. gada 31. janvāra Īstenošanas regula (ES) 2019/159, ar ko nosaka galīgos aizsardzības pasākumus pret konkrētu tērauda ražojumu importu (OV L 31, 1.2.2019., 27. lpp.).

            (4)  Komisijas 2019. gada 26. septembra Īstenošanas regula (ES) 2019/1590, ar kuru groza Īstenošanas regulu (ES) 2019/159, ar ko nosaka galīgos aizsardzības pasākumus pret konkrētu tērauda ražojumu importu (OV L 248, 27.9.2019., 28. lpp.).

            (5)  Eiropas Parlamenta un Padomes 2013. gada 9. oktobra Regula (ES) Nr. 952/2013, ar ko izveido Savienības Muitas kodeksu (OV L 269, 10.10.2013., 1. lpp.).

            (6)  OV L 304, 26.11.2019., 10. lpp.

            PIELIKUMS

                        Ražojuma numurs

                        Ražojumu kategorija

                        KN/Taric kodi:

                        Sadalījums pa valstīm (attiecīgā gadījumā)

                        No 2.2.2019. līdz 30.6.2019.

                        No 1.7.2019. līdz 30.6.2020.

                        No 1.7.2020. līdz 30.6.2021.

                        Papildu nodokļa likme

                        Kārtas numuri

                        Tarifa kvotas apjoms (t neto)

                        Tarifa kvotas apjoms (t neto)

                        Tarifa kvotas apjoms (t neto)

                        4.A  (1)

                        Ar metālu pārklātas loksnes

                           Taric kodi: 7210410020 , 7210490020 7210610020 , 7210690020 , 7212300020 , 7212506120 , 7212506920 , 7225920020 , 7225990011 , 7225990022 , 7225990040 , 7225990091 , 7225990092 , 7226993010 , 7226997011 , 7226997091 , 7226997094

                        Korejas Republika

                        69 571,10

                        328 792,63

                        180 804,79

                        25 %

                        09.8816

                        Indija

                        83 060,42

                        209 574,26

                        215 861,48

                        25 %

                        09.8817

                        Citas valstis

                        761 518,93

                        1 921 429,81

                        1 979 072,71

                        25 %

                            (2)

                        4.B  (3)

                        KN kodi: 7210 20 00 , 7210 30 00 , 7210 90 80 , 7212 20 00 , 7212 50 20 , 7212 50 30 , 7212 50 40 , 7212 50 90 , 7225 91 00 , 7226 99 10

                           Taric kodi: 7210410080 , 7210490080 , 7210610080 , 7210690080 , 7212300080 , 7212506180 , 7212506980 , 7225920080 , 7225990025 , 7225990095 , 7226993090 , 7226997019 , 7226997096

                        Ķīna

                        204 951,07

                        517 123,19

                        532 636,89

                        25 %

                        09.8821

                        Korejas Republika

                        249 533,26

                        476 356,93

                        648 499,26

                        25 %

                        09.8822

                        Indija

                        118 594,25

                        299 231,59

                        308 208,54

                        25 %

                        09.8823

                        Taivāna

                        49 248,78

                        124 262,26

                        127 990,13

                        25 %

                        09.8824

                        Citas valstis

                        125 598,05

                        316 903,26

                        326 410,36

                        25 %

                            (4)

               (1)  Ražojumi, kam piemēro antidempinga maksājumus.

               (2)  No 2.2.2019. līdz 31.3.2019., no 1.7.2019. līdz 31.3.2020. un no 1.7.2020. līdz 31.3.2021.: 09.8609.
            No 1.4.2019. līdz 30.6.2019., no 1.4.2020. līdz 30.6.2020. un no 1.4.2021. līdz 30.6.2021.: 09.8610.

               (3)  Ražojumi, kam nepiemēro antidempinga maksājumus (ieskaitot autobūvi).

               (4)  No 2.2.2019. līdz 31.3.2019., no 1.7.2019. līdz 31.3.2020. un no 1.7.2020. līdz 31.3.2021.: 09.8611.
            No 1.4.2019. līdz 30.6.2019., no 1.4.2020. līdz 30.6.2020. un no 1.4.2021. līdz 30.6.2021.: 09.8612.


title: Komisijas īstenošanas regula (ES) 2020/41 (2020. gada 13. janvāris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Αρσενικό Νάξου (Arseniko Naxou) (ACVN))

text:
                  20.1.2020

                  LV

                  Eiropas Savienības Oficiālais Vēstnesis

                  L 15/1

         KOMISIJAS ĪSTENOŠANAS REGULA (ES) 2020/41
         (2020. gada 13. janvāris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Αρσενικό Νάξου” (Arseniko Naxou) (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Grieķijas pieteikums, kurā lūgts reģistrēt nosaukumu “Αρσενικό Νάξου” (Arseniko Naxou), ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Αρσενικό Νάξου” (Arseniko Naxou) būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Αρσενικό Νάξου” (Arseniko Naxou) (ACVN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.3. grupas “Siers” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 13. janvārī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  OV C 271, 13.8.2019., 68. lpp.

            (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas īstenošanas regula (ES) 2020/161 (2020. gada 5. februāris), ar ko atjauno atļauju lietot Bacillus subtilis DSM 17299 par barības piedevu gaļas cāļiem un atceļ Regulu (EK) Nr. 1137/2007 (atļaujas turētājs Chr. Hansen A/S) (Dokuments attiecas uz EEZ)

text:
                  6.2.2020

                  LV

                  Eiropas Savienības Oficiālais Vēstnesis

                  L 34/28

         KOMISIJAS ĪSTENOŠANAS REGULA (ES) 2020/161
         (2020. gada 5. februāris),
         ar ko atjauno atļauju lietot Bacillus subtilis DSM 17299 par barības piedevu gaļas cāļiem un atceļ Regulu (EK) Nr. 1137/2007 (atļaujas turētājs Chr. Hansen A/S)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas un atjaunošanas pamatojums un kārtība.

                     (2)

                     Ar Komisijas Regulu (EK) Nr. 1137/2007 (2)
                        Bacillus subtilis DSM 17299 uz 10 gadiem atļāva lietot par barības piedevu gaļas cāļiem.

                     (3)

                     Šīs atļaujas turētājs saskaņā ar Regulas (EK) Nr. 1831/2003 14. panta 1. punktu iesniedza pieteikumu, kurā lūdza atjaunot atļauju lietot Bacillus subtilis DSM 17299 par barības piedevu gaļas cāļiem, pieprasot to klasificēt piedevu kategorijā “zootehniskās piedevas”. Minētajam pieteikumam bija pievienota informācija un dokumenti, kas prasīti Regulas (EK) Nr. 1831/2003 14. panta 2. punktā.

                     (4)

                     Eiropas Pārtikas nekaitīguma iestāde (“Iestāde”) savā 2019. gada 2. aprīļa atzinumā (3) secināja, ka pieteikuma iesniedzējs ir iesniedzis datus, kas apliecina piedevas atbilstību esošajiem atļaujas piešķiršanas nosacījumiem. Agrākos secinājumos Iestāde apstiprināja, ka Bacillus subtilis DSM 17299 tiek uzskatīts par drošu gan mērķsugām, gan tādu produktu patērētājiem, kas iegūti no dzīvniekiem, kuru barībā lietota minētā piedeva, gan videi. Turklāt tā secināja, ka lietotāji potenciāli varētu tikt eksponēti piedevai ieelpošanas ceļā, un ka nav iespējams izdarīt secinājumu par ādas un acu kairinājuma un ādas sensibilizācijas potenciālu. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem.

                     (5)

                        Bacillus subtilis DSM 17299 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Attiecīgi minētās piedevas atļauja būtu jāatjauno, kā norādīts šīs regulas pielikumā.

                     (6)

                     Ņemot vērā to, ka atļauja lietot Bacillus subtilis DSM 17299 par barības piedevu saskaņā ar šīs regulas pielikumā noteiktajiem nosacījumiem tiek atjaunota, Regula (EK) Nr. 1137/2007 būtu jāatceļ.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauja izmantot pielikumā norādīto piedevu, kas iekļauta piedevu kategorijā “zootehniskās piedevas” un funkcionālajā grupā “zarnu floras stabilizatori”, tiek atjaunota ar pielikumā izklāstītajiem nosacījumiem.

            2. pants
            Regulu (EK) Nr. 1137/2007 atceļ.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Komisijas 2007. gada 1. oktobra Regula (EK) Nr. 1137/2007 par atļauju izmantot Bacillus subtilis (O35) kā dzīvnieku barības piedevu (OV L 256, 2.10.2007., 5. lpp.).

            (3)  EFSA Journal 2019;17(4):5687.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        KVV/kg kompleksās barības ar mitruma saturu 12 %

                           Kategorija: zootehniskās piedevas. Funkcionālā grupa: zarnu floras stabilizatori

                        4b1821

                        Chr. Hansen A/S

                           Bacillus subtilis DSM 17299

                           Piedevas sastāvs

                           Bacillus subtilis DSM 17299 preparāts, kas satur vismaz 1,6 × 1010 KVV/g piedevas
                        Cietā formā

                        Gaļas cāļi

                        -

                        8 × 108

                        -

                                    1.

                                    Piedevas un premiksu lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Atļauts lietot barībā, kura satur vienu no šādiem atļautiem kokcidiostatiem: diklazurilu, halofuginonu, robenidīnu, dekokvinātu, narazīnu/nikarbazīnu, lazalocīdnātriju, maduramicīnamoniju, monenzīnnātriju, narazīnu, salinomicīnnātriju vai semduramicīnnātriju.

                                    3.

                                    Ir pierādīta šīs piedevas saderība ar skudrskābi.

                                    4.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu, ādas un acu aizsarglīdzekļus.

                        2030. gada 26. februāris

                           Aktīvās vielas raksturojums

                        Dzīvotspējīga Bacillus subtilis DSM 17299 spora

                           Analītiskā metode
                            (1)

                        Skaitīšana ar Petri trauciņa un uztriepuma metodi, izmantojot triptona-sojas agaru (EN 15784)

                           Bacillus subtilis DSM 17299 identificēšana barības piedevā:
                        pulsējošā lauka gela elektroforēze (PFGE).

               (1)  Sīkāka informācija par analītiskajām metodēm pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas Regula (ES) 2020/163 (2020. gada 5. februāris) par atļauju lietot no Trichoderma reesei DSM 32338 iegūtas muramidāzes preparātu par barības piedevu gaļas tītariem, vaislas tītaru cāļiem, vaislas vistu cāļiem un citu sugu vaislas mājputnu cāļiem (atļaujas turētājs DSM Nutritional Products Ltd., ko Savienībā pārstāv DSM Nutritional Products Sp. Z o.o) (Dokuments attiecas uz EEZ)

text:
                  6.2.2020

                  LV

                  Eiropas Savienības Oficiālais Vēstnesis

                  L 34/34

         KOMISIJAS ĪSTENOŠANAS REGULA (ES) 2020/163
         (2020. gada 5. februāris)
         par atļauju lietot no Trichoderma reesei DSM 32338 iegūtas muramidāzes preparātu par barības piedevu gaļas tītariem, vaislas tītaru cāļiem, vaislas vistu cāļiem un citu sugu vaislas mājputnu cāļiem (atļaujas turētājs DSM Nutritional Products Ltd., ko Savienībā pārstāv DSM Nutritional Products Sp. Z o.o)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju lietot no Trichoderma reesei DSM 32338 iegūtas muramidāzes preparātu. Minētajam pieteikumam bija pievienota informācija un dokumenti, kas prasīti minētās regulas 7. panta 3. punktā.

                     (3)

                     Minētais pieteikums attiecas uz atļauju no Trichoderma reesei DSM 32338 iegūtas muramidāzes preparātu lietot par barības piedevu gaļas tītariem un vaislas tītaru, vaislas vistu un citu sugu vaislas mājputnu cāļiem, un to paredzēts klasificēt piedevu kategorijā “zootehniskās piedevas”.

                     (4)

                     Ar Komisijas Īstenošanas regulu (ES) 2019/805 (2) no Trichoderma reesei DSM 32338 iegūtas muramidāzes preparātu jau atļāva lietot par barības piedevu gaļas cāļiem un mazāk izplatītu sugu gaļas mājputniem.

                     (5)

                     Eiropas Pārtikas nekaitīguma iestāde (“Iestāde”) savā 2019. gada 2. aprīļa atzinumā (3) secināja, ka no Trichoderma reesei DSM 32338 iegūtas muramidāzes preparāts, ja to lieto saskaņā ar piedāvātajiem lietošanas nosacījumiem, nelabvēlīgi neietekmē ne dzīvnieku veselību, ne patērētāju drošību, ne vidi. Tā arī secināja, ka piedeva potenciāli varētu kairināt ādu/acis un būt ādas un elpceļu sensibilizators. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Tā secināja, ka piedevai piemīt barošanas efektivitātes koeficienta uzlabošanas potenciāls. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analītisko metodi.

                     (6)

                     No Trichoderma reesei DSM 32338 iegūtas muramidāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minēto preparātu jāatļauj lietot, kā norādīts šīs regulas pielikumā.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “citas zootehniskās piedevas”, atļauj lietot par piedevu dzīvnieku ēdināšanā saskaņā ar pielikumā izklāstītajiem nosacījumiem.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Komisijas 2019. gada 17. maija Īstenošanas regula (ES) 2019/805 par atļauju no Trichoderma reesei DSM 32338 iegūtas muramidāzes preparātu izmantot par barības piedevu gaļas cāļiem un mazāk izplatītu sugu gaļas mājputniem (atļaujas turētājs – DSM Nutritional Products Ltd, ko ES pārstāv DSM Nutritional Products Sp. Z o.o) (OV L 132, 20.5.2019., 33. lpp.).

            (3)  EFSA Journal 2019; 17(4):5686.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        Aktīvās vienības/kg kompleksās barības ar mitruma saturu 12 %

                           Kategorija: zootehniskās piedevas. Funkcionālā grupa: citas zootehniskās piedevas.

                        4d16

                           DSM Nutritional Products Ltd., ko Savienībā pārstāv DSM Nutritional Products Sp. Z o.o

                        Muramidāze (EC 3.2.1.17)

                           Piedevas sastāvs

                        No Trichoderma reesei (DSM 32338) iegūtas muramidāzes (EC 3.2.1.17) (lizocīma) preparāts ar šādu minimālo aktivitāti: 60 000  LSU(F) 60 000 LSU(F)  (1) /g
                        Cietā un šķidrā formā

                        Vaislas vistu cāļi
                        Gaļas tītari

                        —

                        25 000 25 000
                        LSU(F)

                                    1.

                                    Piedevas un premiksu lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, kas izriet no to lietošanas. Ja ar šādām procedūrām un pasākumiem šos riskus novērst vai līdz minimumam samazināt nav iespējams, tad piedevu un premiksus lieto, izmantojot individuālos aizsardzības līdzekļus, tostarp ādas un elpceļu aizsarglīdzekļus.

                        2030. gada 26. februāris

                           Aktīvās vielas raksturojums

                        No Trichoderma reesei (DSM 32338) iegūta muramidāze (EC 3.2.1.17) (lizocīms)

                        Vaislas tītaru cāļi

                           Analītiskā metode
                            (2)

                        Muramidāzes kvantificēšana:
                        uz fluorescenci balstīta fermentatīva testēšanas metode, kas nosaka ar fluoresceīnu marķēta peptidoglikāna preparāta fermentatīvi katalizētu depolimerizāciju 30 °C temperatūrā pie pH 6,0.

                        Citu sugu vaislas mājputnu cāļi

               (1)  Viens LSU(F) ir definēts kā fermenta daudzums, kas vienā minūtē 30 °C temperatūrā pie pH 6,0 ar 12,5 μg/ml fluoresceīnu marķētam peptidoglikānam palielina fluorescenci par vērtību, kura22 atbilst aptuveni 0,06 nmol fluoresceīna izotiocianāta izomēra.

               (2)  Sīkāka informācija par analītiskajām metodēm pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports


                  6.2.2020

                  LV

                  Eiropas Savienības Oficiālais Vēstnesis

                  L 34/40

         KOMISIJAS ĪSTENOŠANAS REGULA (ES) 2020/165
         (2020. gada 5. februāris),
         ar ko no Paenibacillus lentus DSM 32052 iegūtu endo-1,4-beta-mannanāzi atļauj lietot par barības piedevu gaļas cāļiem, dējējvistu cāļiem, gaļas tītariem, vaislas tītaru cāļiem un mazāk izplatītu sugu mājputniem un ar ko atceļ Regulu (EK) Nr. 786/2007 (atļaujas turētājs Elanco GmbH)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas un atjaunošanas pamatojums un kārtība.

                     (2)

                     Ar Komisijas Regulu (EK) Nr. 786/2007 (2) no Paenibacillus lentus ATCC 55045 iegūtu endo-1,4-beta-mannanāzi uz 10 gadiem atļāva lietot par barības piedevu gaļas cāļiem.

                     (3)

                     Šīs atļaujas turētājs saskaņā ar Regulas (EK) Nr. 1831/2003 14. panta 1. punktu un saistībā ar tās 7. pantu iesniedza pieteikumu, kurā lūdza atjaunot atļauju lietot no Paenibacillus lentus DSM 32052 (agrāk no Paenibacillus lentus ATCC 55045) iegūtu endo-1,4-beta-mannanāzi par barības piedevu gaļas cāļiem, pieprasot to klasificēt piedevu kategorijā “zootehniskās piedevas”, kā arī lūdza piešķirt jaunu atļauju attiecībā uz šīs piedevas lietošanu dējējvistu cāļiem, gaļas tītariem, vaislas tītaru cāļiem, kā arī mazāk izplatītu sugu mājputniem. Minētajam pieteikumam bija pievienota informācija un dokumenti, kas prasīti Regulas (EK) Nr. 1831/2003 14. panta 2. punktā un 7. panta 3. punktā.

                     (4)

                     Eiropas Pārtikas nekaitīguma iestāde (“Iestāde”) savā 2019. gada 26. februāra atzinumā (3) secināja, ka pieteikuma iesniedzējs ir iesniedzis datus, kas apliecina piedevas atbilstību atļaujas piešķiršanas nosacījumiem. Tā arī secināja, ka piedeva ir droša gan mērķsugām, gan tādu produktu patērētājiem, kas iegūti no dzīvniekiem, kuru barībā lietota minētā piedeva, gan videi. Iestāde arī secināja, ka piedeva būtu jāuzskata par potenciālu elpceļu sensibilizatoru. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Attiecībā uz dējējvistu cāļiem, gaļas tītariem, vaislas tītaru cāļiem un mazāk izplatītu sugu mājputniem piedeva efektīvi uzlabo to spēju sagremot barību.

                     (5)

                     No Paenibacillus lentus DSM 32052 iegūtas endo-1,4-beta-mannanāzes novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Attiecīgi minētās piedevas atļauja būtu jāatjauno, kā norādīts šīs regulas pielikumā.

                     (6)

                     Ņemot vērā to, ka atļauja lietot no Paenibacillus lentus ATCC 55045 iegūtu endo-1,4-beta-mannanāzi par barības piedevu saskaņā ar šīs regulas pielikumā paredzētajiem nosacījumiem tiek atjaunota, Regula (EK) Nr. 786/2007 būtu jāatceļ.

                     (7)

                     Drošības apsvērumu dēļ nav nepieciešama tūlītēja ar šo regulu izdarīto grozījumu piemērošana, tāpēc būtu lietderīgi paredzēt pārejas periodu, kura laikā esošos no Paenibacillus lentus ATCC 55045 iegūtas endo-1,4-beta-mannanāzes preparāta krājumus, kuri atbilst noteikumiem, kas bija piemērojami pirms šīs regulas spēkā stāšanās dienas, var turpināt laist tirgū un lietot, līdz šie krājumi beidzas.

                     (8)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauja izmantot pielikumā norādīto piedevu, kas iekļauta piedevu kategorijā “zootehniskās piedevas” un funkcionālajā grupā “gremošanas veicinātāji”, tiek atjaunota ar pielikumā izklāstītajiem nosacījumiem.

            2. pants
            Regulu (EK) Nr. 786/2007 atceļ.

            3. pants
            No Paenibacillus lentus ATCC 55045 iegūtas endo-1,4-beta-mannanāzes premiksus un barības maisījumus, kas šo vielu satur un ir ražoti un marķēti pirms 2020. gada 26. februāra saskaņā ar noteikumiem, kas bija piemērojami pirms 2020. gada 26. februāra, var turpināt laist tirgū un lietot, līdz esošie krājumi beidzas.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Komisijas 2007. gada 4. jūlija Regula (EK) Nr. 786/2007 par atļauju izmantot endo-1,4-beta-mannanāzi EC 3.2.1.78 (Hemicell) kā barības piedevu (OV L 175, 5.7.2007., 8. lpp.).

            (3)  EFSA Journal 2019;17(3):5641.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        Aktīvās vienības/kg kompleksās barības ar mitruma saturu 12 %

                           Kategorija: zootehniskās piedevas. Funkcionālā grupa: gremošanas veicinātāji.

                        4a3i

                        Elanco GmbH

                        Endo-1,4-beta-mannanāze
                        EC 3.2.1.78

                           Piedevas sastāvs

                        No Paenibacillus lentus (DSM 32052) iegūtas endo-1,4-beta-mannanāzes
                        preparāts ar šādu minimālo aktivitāti: 7,2 × 105U  (1)/ml
                        Šķidrā veidā

                           Aktīvās vielas raksturojums

                        No Paenibacillus lentus (DSM 32052) iegūta endo-1,4-beta-mannanāze

                           Analītiskā metode
                            (2)

                        Kolorimetriskā metode, kuras pamatā ir reducējošo cukuru (mannozes ekvivalenta) reakcija ar 3,5-dinitrosalicilskābi (DNS).

                        Gaļas cāļi

                        -

                        7 920 0 U

                        -

                                    1.

                                    Piedevas un premiksu lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                        26.2.2030.

                        Gaļas tītari

                        Dējējvistu cāļi

                        Vaislas tītaru cāļi

                        Mazāk izplatītu sugu gaļas mājputni vai mazāk izplatītu sugu dējējmājputnu/vaislas mājputnu cāļi

               (1)  Viena aktīvā vienība (U) ir fermenta daudzums, kas vienā minūtē 40 °C temperatūrā pie pH 7,5 no mannānu saturoša substrāta (ceratoniju augļu sveķiem) izdala 0,72 mikrogramus reducējošo cukuru (mannozes ekvivalentu).

               (2)  Sīkāka informācija par analītiskajām metodēm pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2020/154 (2020. gada 23. janvāris), ar ko, pamatojoties uz Eiropas Parlamenta un Padomes Regulas (ES) 2019/787 30. panta 2. punktu, reģistrē stiprā alkoholiskā dzēriena ģeogrāfiskās izcelsmes norādi Norsk Vodka / Norwegian Vodka

text:
                  6.2.2020

                  LV

                  Eiropas Savienības Oficiālais Vēstnesis

                  L 34/1

         KOMISIJAS ĪSTENOŠANAS REGULA (ES) 2020/154
         (2020. gada 23. janvāris),
         ar ko, pamatojoties uz Eiropas Parlamenta un Padomes Regulas (ES) 2019/787 30. panta 2. punktu, reģistrē stiprā alkoholiskā dzēriena ģeogrāfiskās izcelsmes norādi “Norsk Vodka” / “Norwegian Vodka”
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2019. gada 17. aprīļa Regulu (ES) 2019/787 par stipro alkoholisko dzērienu definīciju, aprakstu, noformējumu un marķējumu, stipro alkoholisko dzērienu nosaukumu lietošanu citu pārtikas produktu noformējumā un marķējumā, stipro alkoholisko dzērienu ģeogrāfiskās izcelsmes norāžu aizsardzību, lauksaimnieciskas izcelsmes etilspirta un destilātu izmantošanu alkoholiskajos dzērienos un ar ko atceļ Regulu (EK) Nr. 110/2008 (1), un jo īpaši tās 30. panta 2. punktu,
         tā kā:

                     (1)

                     Saskaņā ar Eiropas Parlamenta un Padomes Regulas (EK) Nr. 110/2008 (2) 17. panta 5. punktu Komisija ir izskatījusi Norvēģijas 2016. gada 25. novembrī iesniegto pieteikumu reģistrēt ģeogrāfiskās izcelsmes norādi “Norsk Vodka” / “Norwegian Vodka”.

                     (2)

                     2019. gada 25. maijā stājās spēkā Regula (ES) 2019/787, ar kuru aizstāj Regulu (EK) Nr. 110/2008. Saskaņā ar minētās regulas 49. panta 1. punktu Regulas (EK) Nr. 110/2008 III nodaļa par ģeogrāfiskās izcelsmes norādēm ir atcelta no 2019. gada 8. jūnija.

                     (3)

                     Konstatējusi, ka pieteikums ir saderīgs ar Regulu (EK) Nr. 110/2008, Komisija, piemērojot minētās regulas 17. panta 6. punktu saskaņā ar Regulas (ES) 2019/787 50. panta 4. punkta pirmo daļu, tehniskajā dokumentācijā norādītās galvenās specifikācijas ir publicējusi Eiropas Savienības Oficiālajā Vēstnesī (3).

                     (4)

                     Komisijai nav iesniegts neviens paziņojums par iebildumiem saskaņā ar Regulas (ES) 2019/787 27. panta 1. punktu.

                     (5)

                     Tāpēc norāde “Norsk Vodka” / “Norwegian Vodka” būtu jāreģistrē kā ģeogrāfiskās izcelsmes norāde,

               IR PIEŅĒMUSI ŠO REGULU.

            1. pants
            Ģeogrāfiskās izcelsmes norāde “Norsk Vodka” / “Norwegian Vodka” ar šo tiek ierakstīta reģistrā. Saskaņā ar Regulas (ES) 2019/787 30. panta 4. punktu šī regula nosaukumam “Norsk Vodka” / “Norwegian Vodka” piešķir Regulas (ES) 2019/787 21. pantā paredzēto aizsardzību.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 23. janvārī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 130, 17.5.2019., 1. lpp.

            (2)  Eiropas Parlamenta un Padomes 2008. gada 15. janvāra Regula (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1576/89 (OV L 39, 13.2.2008., 16. lpp.).

            (3)  OV C 241, 17.7.2019., 11. lpp.


title: Komisijas Īstenošanas Regula (ES) 2020/185 (2020. gada 7. februāris), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs(Pasta di Gragnano (AĢIN))

text:
                  12.2.2020

                  LV

                  Eiropas Savienības Oficiālais Vēstnesis

                  L 39/2

         KOMISIJAS ĪSTENOŠANAS REGULA (ES) 2020/185
         (2020. gada 7. februāris),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs(“Pasta di Gragnano” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Pasta di Gragnano”, kas reģistrēta saskaņā ar Komisijas Īstenošanas regulu (ES) Nr. 969/2013 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Pasta di Gragnano” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 7. februārī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas 2013. gada 2. oktobra Īstenošanas regula (ES) Nr. 969/2013 par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Pasta di Gragnano (AĢIN)) (OV L 270, 11.10.2013., 1. lpp.).

            (3)  OV C 325, 30.9.2019., 15. lpp.


title: Komisijas Īstenošanas regula (ES) 2020/531 (2020. gada 16. aprīlis) par atkāpšanos attiecībā uz 2020. gadu no Eiropas Parlamenta un Padomes Regulas (ES) Nr. 1306/2013 75. panta 1. punkta trešās daļas jautājumā par tiešo maksājumu avansa maksājumu apjomu un platībatkarīgajiem un ar dzīvniekiem saistītajiem lauku attīstības pasākumiem un no minētās regulas 75. panta 2. punkta pirmās daļas jautājumā par tiešajiem maksājumiem

text:
                  17.4.2020

                  LV

                  Eiropas Savienības Oficiālais Vēstnesis

                  L 119/1

         KOMISIJAS ĪSTENOŠANAS REGULA (ES) 2020/531
         (2020. gada 16. aprīlis)
         par atkāpšanos attiecībā uz 2020. gadu no Eiropas Parlamenta un Padomes Regulas (ES) Nr. 1306/2013 75. panta 1. punkta trešās daļas jautājumā par tiešo maksājumu avansa maksājumu apjomu un platībatkarīgajiem un ar dzīvniekiem saistītajiem lauku attīstības pasākumiem un no minētās regulas 75. panta 2. punkta pirmās daļas jautājumā par tiešajiem maksājumiem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 75. panta 3. punktu,
         tā kā:

                     (1)

                     Atbilstoši Regulas (ES) Nr. 1306/2013 75. panta 1. punkta trešajai daļai no 16. oktobra līdz 30. novembrim dalībvalstis drīkst avansā izmaksāt līdz 50 % tiešo maksājumu saskaņā ar Eiropas Parlamenta un Padomes Regulu (ES) Nr. 1307/2013 (2) un līdz 75 % platībatkarīgā un ar dzīvniekiem saistītā atbalsta saskaņā ar Eiropas Parlamenta un Padomes Regulu (ES) Nr. 1305/2013 (3).

                     (2)

                     Regulas (ES) Nr. 1306/2013 75. panta 2. punkts nosaka, ka 1. punktā minētos maksājumus, arī tiešo maksājumu avansa maksājumus, neveic, kamēr nav pabeigtas administratīvās pārbaudes un pārbaudes uz vietas, kas jāveic saskaņā ar minētās regulas 74. pantu. Toties lauku attīstības platībatkarīgajos un ar dzīvniekiem saistītajos atbalsta pasākumos Regulas (ES) Nr. 1306/2013 75. panta 2. punkts ļauj izmaksāt avansu tad, kad ir pabeigtas administratīvās pārbaudes saskaņā ar minētās regulas 59. panta 1. punktu.

                     (3)

                     Ņemot vērā pašreizējo situāciju, ko izraisījusi Covid-19 pandēmija, un dalībvalstīs ieviestos plašos pārvietošanās ierobežojumus, visās dalībvalstīs ir radušās ārkārtējas administratīvas grūtības. Minētās grūtības var aizkavēt pārbaužu veikšanu un no tām izrietošā atbalsta izmaksu. Tajā pašā laikā lauksaimnieki ir neaizsargāti pret pandēmijas izraisītiem ekonomikas traucējumiem un piedzīvo finansiālās grūtības un naudas plūsmas problēmas.

                     (4)

                     Ņemot vērā minēto apstākļu izņēmuma raksturu, ir nepieciešams šīs grūtības mazināt, atkāpjoties no Regulas (ES) Nr. 1306/2013 75. panta 1. punkta trešās daļas un ļaujot dalībvalstīm izmaksāt saņēmējiem lielāku avansu par 2020. gadu.

                     (5)

                     Turklāt, ņemot vērā bezprecedenta ārkārtas apstākļus, ir jāatkāpjas no Regulas (ES) Nr. 1306/2013 75. panta 2. punkta pirmās daļas un jāļauj tiešo maksājumu avansus izmaksāt pēc Komisijas Īstenošanas regulas (ES) Nr. 809/2014 (4) 28. un 29. pantā noteikto administratīvo pārbaužu pabeigšanas. Tomēr šāda atkāpe nekādi nedrīkst kaitēt pareizai finanšu pārvaldībai un prasībai pēc pietiekama pārliecības līmeņa. Tādēļ dalībvalstīm, kuras izmanto minēto atkāpi, ir pienākums veikt visus nepieciešamos pasākumus, kuri nodrošinātu, ka nenotiek pārmaksāšana un ka nepamatoti izmaksātās summas tiek ātri un faktiski atgūtas. Turklāt minētās atkāpes izmantošana ir jāietver Regulas (ES) Nr. 1306/2013 7. panta 3. punkta pirmās daļas b) apakšpunktā minētajā pārvaldības ticamības deklarācijā par 2021. finanšu gadu.

                     (6)

                     Šajā regulā paredzētie pasākumi ir saskaņā ar Lauksaimniecības fondu komitejas, Tiešo maksājumu komitejas un Lauku attīstības komitejas atzinumu,

               IR PIEŅĒMUSI ŠO REGULU.

            1. pants
            Atkāpjoties no Regulas (ES) Nr. 1306/2013 75. panta 1. punkta trešās daļas, par 2020. pieprasījumu gadu dalībvalstis drīkst avansā izmaksāt līdz 70 % no tiešajiem maksājumiem, kas uzskaitīti Regulas (ES) Nr. 1307/2013 I pielikumā, un līdz 85 % no lauku attīstības atbalsta, kas minēts Regulas (ES) Nr. 1306/2013 67. panta 2. punktā.

            2. pants
            Atkāpjoties no Regulas (ES) Nr. 1306/2013 75. panta 2. punkta pirmās daļas, tiešos maksājumus, kas uzskaitīti Regulas (ES) Nr. 1307/2013 I pielikumā, par 2020. pieprasījumu gadu dalībvalstis avansā izmaksāt drīkst, kad ir pabeigtas Regulas (ES) Nr. 1306/2013 74. pantā minētās administratīvās pārbaudes.

            3. pants
            Dalībvalstīm, kuras piemēro šīs regulas 2. pantu, pārvaldības ticamības deklarācijā, kas jāsagatavo saskaņā ar Regulas (ES) Nr. 1306/2013 7. panta 3. punkta pirmās daļas b) apakšpunktu, par 2021. finanšu gadu ir jābūt apstiprinājumam, ka, pamatojoties uz visas nepieciešamās informācijas pārbaudi, ir novērsta pārmaksa atbalsta saņēmējiem un ir ātri un faktiski atgūtas nepamatoti izmaksātās summas.

            4. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 16. aprīlī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 347, 20.12.2013., 549. lpp.

            (2)  Eiropas Parlamenta un Padomes Regula (ES) Nr. 1307/2013 (2013. gada 17. decembris), ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).

            (3)  Eiropas Parlamenta un Padomes Regula (ES) Nr. 1305/2013 (2013. gada 17. decembris) par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.).

            (4)  Komisijas Īstenošanas regula (ES) Nr. 809/2014 (2014. gada 17. jūlijs), ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (OV L 227, 31.7.2014., 69. lpp.).